**П Р О Г Р А М А**

ЗА ДЕЙНОСТТА НА НЧ“ВАСИЛ ЛЕВСКИ – 1921 Г“

СЕЛО БЪДЕЩЕ, ОБЩИНА СТАРА ЗАГОРА ЗА 2024 ГОДИНА

Годишната програма за развитие на читалищната дейност за 2024 год. е съобразена и разработена на основание чл.26, ал.1от ЗНЧ. Изготвянето на програмата цели обединяване на усилията за развитие и утвърждаване на читалището като важна обществена институция, реализираща културната идентичност на село Бъдеще. Тя обобщава най-важните моменти в работата на читалището, приоритети, цели и задачи, които ще спомогнат за укрепването , модернизирането и развитието му в общодостъпно и желано място за местната общност. Програмата ще подпомогне и популяризира годишното планиране и финансиране на читалищната дейност.

**Основна цел на програмата:**

1. Основната цел на програмата е читалището да продължава партньорството си с Община Стара Загора, местната власт , земеделската кооперация и други източници и местната общност с цел финансиране и намиране път към работещите хора за привличане в дейности.
2. Запазване на родовата памет и съхраняване на традициите с цел предаване на нематериалното културно наследство на следващите поколения.
3. Съхранение и обогатяване на читалищният фонд.
4. Подпомагане на традиционните читалищни дейности и търсене на нови съвременни форми за тяхното развитие и предаване.

 Разнообразяване и обогатяване живота на местното население.

1. Участие при поддържането на традиционните форми на културата и фолклора и при предаването им на следващите поколения.

.

1. Развитие на професионалните умения и повишаване на квалификацията на работещите в културната институция.

 **Подцели и приоритетни направления в дейността на читалището:**

 - Съхранение и развитие на традиционните ценности на нацията и дълбока взаимовръзка с миналото, с традициите, с образователния процес, културата и благотворителността.

 - Превръщане на читалището в реална структура на гражданското общество.

1. **Основни дейности, които планира читалището през 2024 година.**

**1.1.** Поддържане и обогатяване на цялостната библиотечна дейност/ културно- масови мероприятия, целящи пропагандата на библиотеката/ и библиотечния фонд.

**1.2.** Развитие и подпомагане на любителското художествено творчество у деца и възрастни.

**1.3.** Разработване на проекти и програми.

**1.4.** Развитие на клубни дейности, привличане на нови членове за осъществяването им.

**1.5.** Изследване, съхранение и разпространение на нематериалното културно наследство.

**1.6.** Организиране на постоянни и временни изложби, кътове и др.

1. **Библиотечна дейност**

**2.1.** Уреждане и поддържане на библиотеката- събиране, обработване, съхранение и предоставяне на библиотечни услуги на населението.

**2.2**. Увеличаване на библиотечния фонд с нови и интересни заглавия от различни области и в зависимост от читателските интереси.

**2.3.** Превръщане на библиотеката в съвременен обществен информационен център, полезен партньор и ефективен участник в процесите на информационно осигуряване на местното население.

**2**.**4**. Привличане и увеличаване броя на читателите, като библиотекаря привлича нови читатели и чрез мобилна библиотека.

**2.5.** Преглеждане на библиотечния фонд и отчисляване.

**2.6.** Участие в семинарите за обучение, провеждани от РБ “Захарий Княжевски“ и други.

**2.7.** Празници на книгата.

**-** „Библиотекар за един ден“ – младежи или ученици управляват и работят в библиотеката за един ден – инициативата е посветена на деня на библиотекаря.

**-** Коя е най-подходящата книга за мен и моята възраст? – разговор-беседа с учащи с цел създаване и възпитаване навици за четене.

1. **Културно – просветна дейност**

**3.1.**  Честване на официални и традиционни празници, празника на селото Илинден, празника на ромите, провеждане на екскурзии до бележити и исторически места /съобразени с обстановката/ и др.

**3.2.** Повишаване на художественото и жанрово разнообразие на културните мероприятия.

**3.3.**  Провеждане на мероприятия, свързани със съхраняване, развитие и популяризиране на местните традиции и обичаи, събиране на стари легенди от жители и др.

**3.**4. Обмяна на опит и съвместни дейности с други читалища на територията на областта.

1. **Любителско художествено творчество; клубове . Тематични празници:**

**КУЛТУРЕН КАЛЕНДАР ЗА 2024 ГОДИНА**

- 06.01.2024 г. - Йордановден /Богоявление/.

 - 21.01.2024 г. – Ден на родилната помощ „Бабин ден“.

- 14.02.2024 г. – Ден на виното и лозаря “Трифон Зарезан“- ритуал по зарязването и конкурс за най-добро вино.

- 19.02.2024 г. – Честване годишнината от обесването на Васил Левски.

 - 01.03.2024 г. - Ден на самодееца и „Баба Марта бързала, мартенички вързала“.

 - 03.03.2024 г. - Национален празник на България – тържество.

 - 08.03.2024 г.- Международен ден на жената.

 -22.03.2024 г. – Отбелязване на Световния ден на водата и първа пролет.

 - 01.04. 2024 г. - Ден на хумора и шегата.

 - 07.04.2024 г. – Международен ден на здравето – здравна беседа на актуална тема от местният общо-практикуващ лекар.

 - 08.04.2024 г. – Празник на ромите съвместно с НЧ “Железник“.

 - Отпразнуване на Лазаровден и Цветница.

 - Ритуал за прошката на Сирни Заговезни

 - 06.05.2024 г. – Отбелязване на Гергьовден.

- 11.05.2024 г. – Ден на библиотекаря

 - 24.05.2024 г. – Ден на българската просвета, култура и славянска писменост.

- 01.06.2024 г. - Празник на детето с игри и забавления.

- 02.06.2024 г. – Ден на Ботев и загиналите за Свободата и независимостта на България.

- 16.06.2024 г. - По повод деня на българският фолклор – „Песните ти ще се пеят – в тях духът ти ще живее“ – в памет на народния певец Красимир Станев, съвместно с НЧ Железник, с. Богомилово, с. Калояновец, с. Кирилово.

- 24.06.2024 г. – Еньовден – изложба на билки от нашия район и приготвяне на чай, отвари и мехлеми.

- 20.07.2024 г. - Тържествена църковна служба по случай празника на църквата “Св. Пророк Илия“.

 - Празник на селото – Илинден.

- 01.10.2024 г. – Ден на възрастните хора – честване на юбилейни годишнини.

- 19.10.2024 г. – Празнична среща по случай деня на „Св. Иван Рилски чудотворец“ - патрон на народните будители – с колеги от читалищата в региона.

- 01.11.2024 г. – Ден на народните будители – беседа с бивши учители, членове на читалището.

- 21.11.2024 г. – Ден на християнското семейство – традиции, обичаи и беседи, кулинарна изложба.

- 04,05,06.12.2024 г. – Обичаи за празника Сава, Варвара и Никулден.

- 22.12. – 30.12.2024 г. –Коледни и Новогодишни тържества.

 Срок за изпълнение – месец януари-месец декември 2024 година.

 Отговорни лица: Читалищен секретар , председател и читалищното настоятелство.

**ТЕМАТИЧНИ ИЗЛОЖБИ ВЪВ ВРЪЗКА С ПРАЗНИЦИ**

1. Най- красиви изработени мартеници.
2. Кулинарни изкушения за Осми март.
3. Саморъчно изработени стрели за празника Сирни Заговезни.
4. Великден – изложба на великденски яйца и курабии, козунаци.
5. Изложба на билки .
6. Никулденска трапеза.
7. Най-автентична сурвакница .

Срок за изпълнение – месец март - месец декември 2024 година

Отговорно лице: Читалищен секретар

**ЛИТЕРАТУРНИ ВЕЧЕРИ**

1. Творчеството на Минчо Стоилов – поет от село Бъдеще .
2. Билките и ролята им за здравето на човека.

**ВРЕМЕННО И ПОСТОЯННО ДЕЙСТВАЩИ КОЛЕКТИВИ**

1. Лазарска група.
2. Коледарска група.

Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия.

 **Подобряване на финансовото състояние на читалището чрез:**

* Увеличаване броя на членовете на читалището.
* Осъществяване на контакти с личности и фирми за подпомагане дейността на читалището с допълнителни средства.
* Дарения и спонсорства.

 **ОБУЧЕНИЯ И КВАЛИФИКАЦИЯ**

Участие на читалищния секретар в семинари, обучения и др., свързани с повишаване на квалификацията му по основните читалищни дейности и работа по проекти.

За всички дейности по предложената програма за бюджетната 2024 година Председателят на НЧ „ Васил Левски 1921 г.“ представя отчет до Кмета на Общината в определения от закона срок.